Diari Oficial de la Generalitat Valenciana


Sumari del DOGV 4988, del 19-04-2005 (2005/4047)

ORDRE de 7 d'abril de 2005, de la Conselleria d'Agricultura, Pesca i Alimentació, per la qual es regula la concessió i es fan públics els imports màxims d'ajudes a programes de carn de vaquí de qualitat, per a l'exercici 2005.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4988

Data del DOGV
:   19-04-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/4047


Data del document
:   07-04-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * ajuda pública
    * indústria càrnia
    * producte carni
    * suport econòmic
    * ajuda a l'agricultura

ORDRE de 7 d'abril de 2005, de la Conselleria d'Agricultura, Pesca i Alimentació, per la qual es regula la concessió i es fan públics els imports màxims d'ajudes a programes de carn de vaquí de qualitat, per a l'exercici 2005. [2005/M4047]
  
El Reial Decret 1.097/2002 de 25 d'octubre (BOE núm. 257, del dia 26), estableix ajudes als programes de carn de vaquí de qualitat i, disposa que les sol·licituds es dirigiran a la comunitat autònoma al territori de la qual es localitze el domicili social del sol·licitant i, que seran els òrgans competents d'aquella els que les tramitaran i resoldran, així com pagaran les subvencions concedides, finançades pels pressupostos generals de l'estat, segons la distribució territorial anual dels crèdits disponibles.
  
L'Ordre de 3 d'octubre de 2003 (DOGV núm. 4.615, de 24 d'octubre) de 2003, va regular la concessió d'ajudes als programes de carn de vaquí de qualitat a la Comunitat Valenciana per a les campanyes 2002 i 2003 i establia les competències de tramitació i resolució i dates límit de justificació per a les esmentades ajudes.
  
Atés que el Reial Decret 1.097/2002 segueix en vigor, és necessari regular la concessió d'ajudes per a les següents campanyes.
  
En virtut d'això, en exercici de les competències que tinc atribuïdes
  
ORDENE
  
Apartat primer
  
Les ajudes als programes de carn de vaquí de qualitat corresponents als domiciliats a la Comunitat Valenciana seran concedides per la Conselleria d'Agricultura, Pesca i Alimentació, de conformitat amb el que disposa el Reial Decret 1.097/2002, de 25 d'octubre, i la present ordre.
  
Apartat segon
  
Les sol·licituds es tramitaran per l'Institut Valencià de Qualitat Agroalimentària i es resoldran pel conseller d'Agricultura, Pesca i Alimentació. El termini de resolució serà de sis mesos.
  
Apartat tercer
  
1. El termini per a la presentació de la documentació justificativa del compliment de la seua finalitat per a la qual van ser concedides i de l'aplicació dels fons percebuts finalitzarà el dia 1 de desembre de l'exercici en què es concedisquen.
  
2. La justificació es realitzarà mitjançant factures i justificants de pagament, contractes de personal si és el cas i, qualsevol altre document admissible en dret.
  
3. D'acord amb l'article 31.3 de la Llei 38/2003, de 17 de novembre, General de Subvencions, si l'import de les despeses subvencionables supera els 12.000 euros, el beneficiari haurà de presentar com a mínim ofertes de tres proveïdors amb caràcter previ a la contractació del compromís. S'ha de justificar, així mateix, l'elecció entre les ofertes presentades i, serà necessària una memòria quan l'esmentada elecció no recaiga en la proposta econòmica més avantatjosa. Este requisit és aplicable a les sol·licituds presentades a partir del dia 1 de gener de 2005.
  
4. Junt amb l'esmentada documentació s'aportarà, a més, una memòria explicativa del resultat de l'activitat, amb el contingut suficient per avaluar el seu desenvolupament.
  
5. La Conselleria d'Agricultura, Pesca i Alimentació podrà sol·licitar al beneficiari informació complementària a l'aportada; inspeccionar directament les instal·lacions per al seguiment de les activitats subvencionades; així com requerir informació i inspeccionar les entitats designades per a l'aplicació de les accions previstes en el reglament de control, que es refereix l'article 2.2.c) del Reial Decret 1.097/2002.
  
Apartat quart
  
1. La concessió de les ajudes quedarà condicionada a les disponibilitats pressupostàries existents en cada exercici. Si les sol·licituds superen l'import màxim global s'aplicarà un sistema de prorrateig.
  
2. Les ajudes seran finançades íntegrament amb fons procedents dels pressupostos generals de l'estat i es concediran a càrrec de la línia pressupostària T3107 del programa 72.62.39.491.47.8, dels pressupostos de la Generalitat.
  
3. L'import màxim de les ajudes que es concediran durant l'exercici 2005 ascendeix a 150.000 euros.
  
4. Amb este import s'han d'atendre les sol·licituds de l'any 2005 així com les sol·licituds no ateses dels anys 2003 i 2004.
  
Apartat quint
  
Contra este acte administratiu es podrà interposar, potestativament, en el termini d'un mes des de la publicació, recurs de reposició davant del conseller d'Agricultura, Pesca i Alimentació o bé, directament, en el termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.
  
València, 7 d'abril de 2005
  
El conseller d'Agricultura, Pesca i Alimentació,